पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़. कांग्रेसी सुखराज बराड़ के कातिलों को गिरफ्तार करने की मांग को लेकर मुख्यमंत्री बादल का घेराव करने जा रहे यूथ कांग्रेसी खुद घिर गए। प्रदर्शनकारियों पर चंडीगढ़ पुलिस ने आंसू गैस के गोले दागे और पानी की बौछारें कीं। एक गैस का गोला पास में गिरने से पुलिस फोर्स को ही पीछे हटना पड़ा। इसका फायदा उठाते हुए यूथ कांग्रेस के नेता बिक्रमजीत चौधरी कई साथियों के साथ सेक्टर-11 कॉलेज की दीवारें फांदकर मुख्यमंत्री के आवास की ओर भाग लिए।
लेकिन सेक्टर 11 की मार्केट के पास पुलिस ने उन्हें पहले लाठियों से पीटा और फिर गिरफ्तार कर लिया। वहीं, पंजाब यूथ कांग्रेस के पूर्व प्रधान और आनंदपुर साहिब के सांसद रवनीत बिट्टू अलग से अपने साथियों के साथ पहुंचे और गिरफ्तारी दी। साफ लग रहा था कि वह बिक्रमजीत को वे अकेले क्रेडिट नहीं लेने देना चाहते थे। पुलिस ने छह दर्जन से ज्यादा युवा कांग्रेसियों को गिरफ्तार कर लिया। इसमें ऑल इंडिया यूथ कांग्रेस के जनरल सेक्रेटरी विकास भी शामिल हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn